

Εικόνα που περιέχει σύμβολο, γραμματοσειρά, λογότυπο, στιγμιότυπο οθόνης

Περιγραφή που δημιουργήθηκε αυτόματα

**ΔΕΛΤΙΟ ΤΥΠΟΥ 8/11/2024**

**Τάσος Γαϊτάνης, Γενικός Γραμματέας Έρευνας και Καινοτομίας: «Επενδύουμε στην έρευνα για να δημιουργήσουμε καινοτομία».**

«Ο μόνος τρόπος για να δημιουργήσουμε θέσεις εργασίας για νέους επιστήμονες είναι να ενισχύσουμε την ερευνητική δραστηριότητα όλων όσοι εργάζονται ή θέλουν να εργαστούν σε αυτό τον τομέα», δήλωσε ο Γενικός Γραμματέας Έρευνας και Καινοτομίας, κ. Τάσος Γαϊτάνης, στην Ημερίδα «Brain Gain – Brain Drain: Ερευνητικά Δεδομένα, Εμπειρίες, Στρατηγικές», που διοργάνωσε το Ελληνικό Ίδρυμα Έρευνας και Καινοτομίας, στο Μέγαρο της ΕΣΤΙΑΣ.

Όπως ανέφερε, ο κ. Γαϊτάνης, τα τελευταία πέντε χρόνια, η Κυβέρνηση, κάνει σημαντικά βήματα σε αυτή την κατεύθυνσή, δίνοντας όλο και περισσότερα κίνητρα για επενδύσεις στην έρευνα και την ανάπτυξη. Ειδικότερα, έκανε λόγο για τους νόμους που έχουν ψηφιστεί για τις spin-off, τα 500 εκατ. ευρώ από το Ταμείο Ανάκαμψης που προορίζονται για επενδύσεις στην έρευνα, τις γενναίες φοροαπαλλαγές που δίνονται στις επιχειρήσεις που επενδύουν στην έρευνα και την ανάπτυξη, αλλά και την Golden visa που θα χορηγείται από 1/1/2025, για επένδυση 250.000 ευρώ σε startup επιχείρηση.

«Την τελευταία τετραετία, έχουν αυξηθεί κατά 20% οι δαπάνες για έρευνα και ανάπτυξη και η χώρα μας είναι πρωταθλήτρια στη σωρευτική αύξηση επενδύσεων στην Ε.Ε. την περίοδο 2019-2023. Επιπλέον, πριν από λίγα χρόνια εργάζονταν στην ελληνική βιομηχανία 1900 ερευνητές, ενώ τώρα 4.200 ερευνητές. Δημιουργούμε ευκαιρίες και προοπτικές ενισχύοντας συνεχώς τη σύνδεση ερευνητικού και επιχειρηματικού κόσμου. Επενδύουμε στην έρευνα για να δημιουργήσουμε καινοτομία. Γιατί μόνο έτσι, θα βελτιώσουμε την ανταγωνιστικότητα, θα δημιουργήσουμε νέες θέσεις εργασίας και τελικά, θα καταφέρουμε την ανάπτυξη της οικονομίας της χώρα μας», υποστήριξε ο Γενικός Γραμματέας Έρευνας και Καινοτομίας.